open-index/open-wikipedia-markdown huggingface dataset:
Still D.R.E.

**Still D.R.E.** on yhdysvaltalaisen räppärin Dr. Dren kappale, jolla esiintyy toinen yhdysvaltalainen räppäri Snoop Dogg. Kappale julkaistiin 13. lokakuuta 1999 Dr. Dren platinaa myyneen vuoden 1999 studioalbumin *[[2001 (albumi)|2001]]* ensimmäisenä singlenä. 

”Still D.R.E.” sijoittui Billboard Hot 100 -listan sijalle 93. Single oli menestyneempi Britanniassa, jonka R&B-musiikkilistalla se sijoittui 1. sijalle. Kappale esiintyy vuoden 2001 elokuvassa *[[Training Day]]*, vuoden 2013 videopelissä *[[Grand Theft Auto V]]* ja televisiosarjassa *[[Prison Break]]*. 

## Lähteet
Urmas Vadi

**Urmas Vadi** (s. 28. helmikuuta 1977, Viro) on virolainen kirjailija ja toimittaja. 

Vadi on kirjoittanut proosaa, näytelmiä, tekstejä laulujuhlille ja radion kirjallisuus- ja kulttuuriohjelmiin, myös kuunnelmia. Vadin teokset ovat usein humoristisia vakaviin aiheisiin sekoittuneena. Hän hyödyntää eri maiden kansanperinnettä mutta käyttää hyväkseen myös nykyihmisiä, eläviäkin. Georg Otsista kertovassa musikaalissa hän käsitteli henkilöä varoen tietäessään riskin, että jumaloidun Otsin ihailijat voisivat pahastua. Vadin teksteissä on absurdiutta, jopa paasilinnamaisuutta, esimerkiksi *Tagasi Eestisse* saa  Hannu Oittiselta luonnehdintoja "monitasoinen, absurdi ja vakava kirjallinen täysosuma" ja Vadi "saa lukijan hörähtelemään ja samalla mietteliääksi".  

Novellikokoelma *Kuidas me koik reas niimoodi läheme* (2014) oli ehdolla vuoden parhaaksi virolaiseksi proosateokseksi. Heli Laaksonen on suomentanut Vadin novelleja ja näytelmän. 

## Teokset
* *Kui klosetist kerkib kloaak* 1996
* *Suur sekund* 1999
* *Lendav laev* 2000
* *Unetute ralli* 2002
* *Muna* 2002
* *Kohtume trompetis! Elvis oli kapis!* 2005
* *Kohtumine tundmatuga* 2008
* *Revident* 2009
* *Kirjad tädi Annele* 2010
* *Tagasi Eestisse* 2012
* *Kuidas me kõik reas niimoodi läheme* 2014
* *Neverland* 2017

### Antologioissa
*”Unissakävelijä” ja ”Kirje Elvis Preslille” antologiassa *[[Tallinnasta pois]]*

## Palkinnot ja tunnustukset
* Vadin käsikirjoitus "Kohtumine tundmatuga" (2005) sai ETV:n käsikirjoittajien vuosipalkinnon.
* 2009 – näytelmä *Ballettmeister* sai Eesti teatriaasta auhind alkuperäisen dramaturgian sarjassa
* 2010 – Viron yleisradion vuosipalkinto.
* 2011 – Vadin novelli "Kuidas me kõik reas niimoodi läheme" Friedebert Tuglasin novellipalkinto.
* 2011 – näytelmä *Peeter Volkonski viimane suudlus* Eesti Kultuurkapitalin vuoden 2010 kirjallisuuden vuosipalkinto draamasarjassa.
* 2011 – teos *Kirjad tädi Annele* Siugja Sulepean kirjallisuuspalkinto.
* 2013 – Tallinnan yliopiston kirjallisuuspalkinto, alkuperäinen kaunokirjallinen romaani *Tagasi Eestisse*.
* 2013 – Tarton kaupungin kulttuuripalkinto 2012 teoksesta *Rudolf Allaberdi testament*.
* 2017 – Friedebert Tuglasin novellipalkinto novellista "Auhind", joka ilmestyi aikakauskirjassa Vikerkaar 2016, nro 4/5

## Lähteet

## Aiheesta muualla
*
War Stories

**War Stories** on brittiläisen elektronisen musiikin yhtyeen Unklen kolmas studioalbumi, joka julkaistiin Japanissa 20. kesäkuuta 2007, Britanniassa ja muualla Euroopassa 2. heinäkuuta 2007 ja Pohjois-Amerikassa 24. heinäkuuta. Albumin kansikuvan suunnitteli Massive Attackin Robert Del Naja. Albumi sijoittui Britannian albumilistan sijalle 58. 

## Kappaleet
# Intro – 0.22
# Chemistry – 3.22
# Hold My Hand – 4.59
# Restless (featuring Josh Homme) – 5.04
# Keys to the Kingdom (featuring Gavin Clark) – 4.45
# Price You Pay – 6.22
# Burn My Shadow (featuring Ian Astbury) – 4.57
# Mayday (featuring The Duke Spirit) – 3.18
# Persons & Machinery (featuring Autolux) – 6.04
# Twilight (featuring 3D) – 5.21
# Morning Rage – 5.15
# Lawless – 2.36
# Broken (featuring Gavin Clark) – 4.42
# When Things Explode (featuring Ian Astbury) – 5.32
# Buying a Lie (featuring Lee Gorton) – 4.25 
# Mistress (featuring Alice Temple) – 3.48
# Tired of Sleeping (piiloraita) – 6.26

### Limited edition -painoksen toinen levy <small>(SURR05CDXX)</small>
# Hold My Hand (Instrumental) – 4.59
# Restless (Instrumental) – 5.04
# Keys to the Kingdom (Instrumental) – 4.45
# Price You Pay (Instrumental) – 6.22
# Burn My Shadow (Instrumental) – 4.57
# Mayday (Instrumental) – 3.18
# Persons & Machinery (Instrumental) – 6.04
# Twilight (Instrumental) – 5.21
# Morning Rage (Instrumental) – 5.15
# Lawless (Instrumental) – 2.36
# Broken (Instrumental) – 4.42
# When Things Explode (Instrumental) – 5.32

### Ennakkotilauspainoksen bonus-CD
# Autolux – ”Turnstile Blues (UNKLE Surrender Sounds Session 4)”
# UNKLE – ”A Wash of Black” (UNKLEn remix Musen kappaleesta ”Supermassive Black Hole”)
# Black Mountain – ”No Hits (UNKLE Surrender Sounds Session 3)”
# UNKLE – ”Burn My Shadow (Jesse Somfay Mix)”

## Arvostelut
*AllMusic: 
**[[The Guardian]]*: 
**[[Los Angeles Times]]*: 
*Metacritic: 61/100
**[[musicOMH]]*: 
**[[Pitchfork]]*: 4.5/10 

## Lähteet
Liekki palaa

__NOTOC__
**Liekki Palaa – 35v. juhla-albumi** on Tommi Läntisen kolmas kokoelma-albumi, joka julkaistiin 21. elokuuta 2015. Kokoelma sisältää Läntisen suurimmat hitit sekä kaksi uutta kappaletta ”Ihmeitä sattuu”  ja ”Laulu elämästä”. Kokoelmalta löytyy myös vuonna 2013 ilmestyneet singlet ”Liekki palaa” ja ”Elvis Has Left the Building” sekä vuonna 2012 ilmestynyt *[[Kulman pojat]]* -elokuvassa ollut ”Jari ja minä”, joka on uudistettu versio hitistä ”Kevät ja minä”.

## Kappaleet

### CD 1
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#

## Lähteet
Koli-Koli

**Koli-Koli** (myös *Koli Koli*, *Kolikoli*) on Nigerin sivuhaara joen sisämaasuistossa Malissa. Se haarautuu itään Débojärvestä, virtaa Korientzéjärven läpi ja yhtyy Bara-Issaan Saraférén kylän luona.

Joen virtaus käsittää vuodenajasta riippuen 3–10 prosenttia Débojärvestä lähtevästä vesimäärästä. Korientzessa vuosina 1992–1997 mitattu keskiarvo on 51,9 kuutiometriä sekunnissa. Korkean tulvan aikaan Koli-Kolin vedet ruokkivat sisämaasuiston itäreunalla olevia järviä. Kuivana aikana se muuttuu erillisten lampien ketjuksi.

Koli-Koli mutkittelee itä-länsisuuntaisten hiekkadyynien välissä. Jokiuomaan kasautuneen hiekan takia se ei ole enää liikennöintikelpoinen. Lisääntynyt kuivuus ja vesimäärän vähentyminen vaikeuttavat maanviljelyä ja kalastusta.

## Lähteet
Kalervo Huuri

**Valter Kalervo Huuri** (12. huhtikuuta 1908 Viipuri – 6. marraskuuta 1941 Salla) oli suomalainen jatkosodan aikana kaatunut filosofian tohtori ja orientalisti.

Huurin vanhemmat olivat insinööri Aleksanteri Huuri ja Hilma Adelaide Carlsson. Hän pääsi ylioppilaaksi 1928 ja valmistui Helsingin yliopistosta filosofian kandidaatiksi 1933 sekä filosofian lisensiaatiksi ja tohtoriksi 1941.

Huuri väitteli tohtoriksi keskiaikaisesta aseistuksesta itämaisten lähteiden pohjalta. Hän arveli, että yksivartisia roomalaisen onagerin pohjalta kehittyneitä piirityskoneita oli voitu käyttää keskiajalla Välimeren alueella. Hän ei kuitenkaan löytänyt todisteita kaksivartisten katapulttien käytöstä tuon aikana. Historiantutkija Paul E. Cheveddenin mukaan Huurin väitöskirjatutkimus on viimeinen systemaattinen yritys selvittää keskiaikaisen tykistön nimistöä. Hän pitää Huurin tutkimusta monumentaalisena vaikka havaitseekin siinä puutteita muun muassa arabiankielisten lähteiden puuttumisen vuoksi. 

Panu Rajalan *Unio mystica*-elämäkerran mukaan Kalervo Huuri antoi muinaisajan sodankäynnistä tietoja kirjailija Mika Waltarille tämän tulevaa Sinuhe egyptiläinen-kirjaa varten. 

Luutnantiksi ylennyt Huuri oli jatkosodan aikana joukkueenjohtajana 5./JR 33:ssa Sallan rintamalla. Hän haavoittui kuolettavasti Ala-Vilmajoella marraskuun alussa 1941, ja hänet on haudattu Hietaniemen sankarihautausmaalle Helsinkiin.

## Teoksia
* *Zur Geschichte des mittelalterlichen Geschützwesens aus orientalischen Quellen*, Helsingin yliopiston väitöskirja. Helsinki 1941

## Lähteet
Lukas Meijer

**Lukas Meijer** (s. 21. elokuuta 1988 Tukholma, Ruotsi) on ruotsalainen rock-muusikko, kitaristi, lauluntekijä ja laulaja. Hän edusti Puolaa yhdessä Gromeen kanssa kappaleella "Light Me Up" vuoden 2018 Eurovision laulukilpailussa, Lissabonissa.

## Biografia
Meijer vietti lapsuutensa Ulricehamnissa. Hän valmistui Tingsholmin lukiosta ja meni opiskelemaan Uppsalan yliopistoon. Hän pelasi nuorena jääkiekkoa. Hänen veljensä Sebastian Meijer on ammattilaisjääkiekkoilija.

## Lähteet
Tuukka Huttunen

**Tuukka Huttunen** (s. 20. toukokuuta 1976 Sonkajärvi) on suomalainen näyttelijä ja käsikirjoittaja. Hän on tamperelaisen Teatteri Siperian perustajajäsen.

## Ura
Huttunen valmistui Teatterikorkeakoulusta vuonna 2002. Tätä ennen, vuonna 1994, hän oli käynyt Voionmaan opiston teatterilinjan, missä innostus näyttelemiseen syntyi.

Huttusen ammattimainen näyttämötaiteilijan ura alkoi Hämeenlinnan kaupunginteatterista hänen valmistumisvuonna. Huttunen oli vuonna 2005 mukana perustamassa Teatteri Siperiaa. Hämeenlinnan kaupunginteatterin ja Siperian lisäksi Huttunen on näytellyt muun muassa Tampereen Teatterissa, Tampereen Työväen Teatterissa, Tampereen Komediateatterissa, Lahden kaupunginteatterissa, Seinäjoen kaupunginteatterissa, Rauman kaupunginteatterissa, Suomen Kansallisteatterissa.

Huttusen yksi toistuva roolitehtävä on ollut Aleksi Koskela *[[Täällä Pohjantähden alla]]* -teoksen pohjalta tehdyissä tuotannoissa. Hän näytteli roolin Hämeenlinnan kaupunginteatterissa 2002 ja Suomen Kansallisteatterissa 2011. Huttunen tulkitsi Aleksin myös Timo Koivusalon elokuvassa *[[Täällä Pohjantähden alla (vuoden 2009 elokuva)|Täällä Pohjantähden alla]]*. Itse Väinö Linnaa Huttunen pääsi esittämään Panu Rajalan draamassa *[[Päämäärä tuntematon]]* (2017)*,* jossa hän sai tulkittavakseen jokaisen runsaasta kahdestakymmenestä roolista.

Huttunen on esiintynyt myös televisiosarjoissa. Hän on lisäksi käsikirjoittanut näytelmiä Teatteri Siperialle.

Tuukka Huttuselle myönnettiin Olavi Veistäjä -palkinto vuonna 2019.

## Käsikirjoituksia

#### Teatteri Siperia

* *Vähemmän ihminen* (2020)
* *Teokset puhuvat* (2020)
* *Suuri harppaus* (2019)
* *Kylä* (2018)
* *Koneet! Tampereen nousu ja tuho* (2014)
* *Satoi tai paistoi - Tiedän mitä teit viime kesäteatterissa* (2013)
* *Mister Finland* (2011)
* *Meille jäävät salaisuudet* (2010) 

## Filmografia
### Elokuvat
**Siinä näkijä missä tekijä* (2012)
**[[Pussikaljaelokuva]]* (2011)
**[[Täällä Pohjantähden alla (vuoden 2009 elokuva)|Täällä Pohjantähden alla]]* (2009)
**[[Joki (vuoden 2001 elokuva)|Joki]]* (2001)
### Televisiosarjat

* *[[Queen of Fucking Everything|Queen of Fuckin Everything]]* (2025)
* *[[Sori siitä]]* (2024)
* *[[Koskinen (televisiosarja)|Koskinen]]* (2022)
* Syke (2022)
* *Bomppiduu* (2020)
* *[[Pirjo (televisiosarja)|Pirjo]]* (2019)
* *[[Aikuisen naisen joulukalenteri]]* (2018)
* *[[Haamukirjoittaja (televisiosarja)|Haamukirjoittaja]]* (2015)
* *[[Tehdas (televisiosarja)|Tehdas]]* (2014)
* *[[Hilander-TV]]* (2010)
* *[[Lehmän vuosi]]* (2010)
* *[[Kallio (televisiosarja)|Kallio]]* (2010)
* *[[Mogadishu Avenue]]* (2006)
* *Majakka* (2006)
* *[[Handu pumpulla]]* (2005)
* *Saunavuoro* (2004–2005)
* *[[Kaverille ei jätetä]]* (2003)
* *Varjo vain - savolainen eurodekkari* (2003)
* *[[Kalapuikkokeitto]]* (1998)
* *[[Nahkiaiset (televisiosarja)|Nahkiaiset]]* (1998)

### Lyhyet fiktiot
**Räpylät* (2008)
**Kirkkaat kaakelit* (2007) 

## Lähteet

## Aiheesta muualla
*Teatteri Siperia
*Tuukka Huttunen, Silta -lehti 
* Tuukka Huttusen näytelmiä — Ilona tekijähaku
Bara Issa

**Bara Issa** (myös *Bara-Issa*, *Barra Issa*) on Nigerin sivuhaara joen sisämaasuistossa Malissa. Se haarautuu Awoyen luona Débojärven pohjoisosasta, virtaa mutkitellen hiekkadyynien välissä ja yhtyy Nigerin päähaaraan 16 kilometriä ennen Diréä. Saraférén kylän luona Bara Issaan liittyy toinen sivuhaara Koli-Koli. Joen pituus on 200 kilometriä.

Joen virtaus käsittää vuodenajasta riippuen 10–12 prosenttia Débojärvestä lähtevästä vesimäärästä. Awoyessa vuosina 1992–1997 mitattu keskiarvo on 86,3 kuutiometriä sekunnissa. Korkean tulvan aikaan Bara Issan vedet ruokkivat sisämaasuiston itäreunalla olevia järviä. Uomaan kasautuneen hiekan takia joki ei ole kuivana aikana enää liikennöintikelpoinen.

## Lähteet
Jessika Muscat

**Jessika Muscat** (s. 27. helmikuuta 1989 Mosta, Malta), tunnettu paremmin taiteilijanimellään **Jessika** on maltalainen laulaja-lauluntekijä sekä näyttelijä. Hän edusti San Marinoa yhdessä Jenifer Breningin kanssa kappaleella "Who We Are" vuoden 2018 Eurovision laulukilpailussa, Lissabonissa. Muscat on myös pyrkinyt useasti Maltan edustajaksi Eurovision laulukilpailuun.

## Osallistumiset Maltan euroviisukarsintoihin

## Lähteet
Jumindan majakka

**Jumindan majakka** on Viron pohjoisrannikolla Jumindan niemen pohjoisosassa sijaitseva majakka. Se rakennettiin vuonna 1937 noin 40 metriä merenpinnan yläpuolelle auttamaan laivoja Hara-lahdelle ja Loksan satamaan. 

## Historia
Jumindan majakka sijaitsee Viron pohjoisella rannalla Jumindan niemimaan kärjessä, keskellä metsää. Ensimmäinen majakka rakennettiin rajavartioston valvontatornin kulmalle 1931, siinä oli valonlähteenä 10 metrin korkeudella oleva asetyleenilamppu, jonka valonkanto oli 8 merimailia ja se vilkkui 150 kertaa minuutissa.

Vuonna 1937 rakennettiin uusi majakka, joka oli 24 metriä korkea ja 2 metriä halkaisijaltaan oleva teräsbetonitorni, asetyleenilampun valonkanto oli 8 merimailia. Sen suunnitteli insinööri Armas Luige. Hän on suunnitellut Viron rannikolle myös 30 muuta majakkaa. 

Kun metsä alkoi varjostaa majakkaa, siihen asennettiin teräksinen 8 metrin korotus vuonna 2006 ja siihen rakennettiin uusi parveke entisen lisäksi, sekä uusi valaisin.

## Kuvia

Tiedosto:Juminda tuletorn 2005.jpg|Ennen pidennystä vuonna 2005.
Tiedosto:Juminda tuletorn 2007.jpg|Jälkeen pidennyksen vuonna 2007. 


## Lähteet

## Aiheesta muualla

*Navigatsioonimärgi 110, Juminda tuletorn andmed
Jenifer Brening

**Jenifer Brening** (s. 15. joulukuuta 1996 Berliini, Saksa) on saksalainen laulaja ja räppäri. Hän edusti San Marinoa yhdessä Jessikan kanssa kappaleella "Who We Are" vuoden 2018 Eurovision laulukilpailussa, Lissabonissa.

## Lähteet
Who We Are

**Who We Are** on maltalaisen laulajan Jessikan ja saksalaisen laulajan Jenifer Breningin esittämä kappale, jolla he edustivat San Marinoa vuoden 2018 Eurovision laulukilpailussa.

Kappale kilpaili Euroviisujen toisessa semifinaalissa, jossa se sijoittui seitsemänneksitoista ja täten karsiutui finaalista.

## Lähteet
Light Me Up

**Light Me Up** on puolalaisen DJ:n Gromeen ja ruotsalaisen laulajan Lukas Meijerin esittämä kappale, jolla he edustivat Puolaa vuoden 2018 Eurovision laulukilpailussa.

Kappale kilpaili Euroviisujen toisessa semifinaalissa, jossa se sijoittui neljänneksitoista ja täten karsiutui finaalista.

## Lähteet
Ari Ólafsson

**Ari Ólafsson** (s. 21. toukokuuta 1998 Reykjavik, Islanti) on islantilainen laulaja. Hän edusti Islantia kappaleella ”Our Choice” vuoden 2018 Eurovision laulukilpailussa, Lissabonissa.

## Lähteet
Our Choice

**Our Choice** on islantilaisen laulajan Ari Ólafssonin esittämä kappale, jolla hän edusti Islantia vuoden 2018 Eurovision laulukilpailussa.

Kappale kilpaili Euroviisujen ensimmäisessä semifinaalissa, jossa se sijoittui viimeiseksi ja karsiutui finaalista.

## Lähteet
Benjamin Pasternack

**Benjamin Pasternack** on yhdysvaltalainen pianisti. Hän on kotoisin Philadelphiasta. Hän pääsi 13-vuotiaana Curtis Institute of Musiciin opiskelemaan Mieczyslaw Horswzowskin ja Rudolf Serkinin johdolla. Vuonna 1988 hän voitti Kansainvälisen Busoni-pianokilpailun ja vuonna 1989 Ranskassa World Music Masters Piano Competitionin. Vuonna 1983 Pasternack aloitti opettamisen Bostonin yliopistossa ja vuonna 1997 Peabody-musiikkikonservatoriossa. 

Pasternack on soittanut lukuisten orkestereiden, kuten Bostonin sinfoniaorkesterin, Ranskan kansallisorkesterin ja Düsseldorfin sinfoniaorkesterin kanssa. Hän on levyttänyt Naxos-levy-yhtiölle muun muassa Aaron Coplandin pianosonaatin. Hän on myös esittänyt muiden muassa Alfred Schnittken, Pierre Boulez'n, Peter Liebersonin, Frederic Rzewskin, Oliver Knussenin, Leonard Bernsteinin ja Toru Takemitsun teoksia.

## Lähteet
X My Heart

**X My Heart** on azerbaidžanilaisen laulajan Aiselin esittämä kappale, jolla hän edusti Azerbaidžania vuoden 2018 Eurovision laulukilpailussa.

Kappale kilpaili Euroviisujen ensimmäisessä semifinaalissa 8. toukokuuta, jossa se sai 94 pistettä, sijoittui sijalle 11 eikä päässyt finaaliin.

## Lähteet
Antti Haapalahti

**Antti Juhani Haapalahti** (s. 1. helmikuuta 1952 Haukipudas) on aktiiviuransa päättänyt suomalainen kymmenottelija. Hän edusti vuodesta 1976 lähtien Raahen Vesaa.

Kalevan kisoista Haapalahti saavutti kymmenottelun hopeaa vuonna 1979. Lisäksi hän voitti sisäratojen SM-kilpailuista seitsenottelun hopeaa vuonna 1980. Ennätyksikseen Haapalahti otteli seitsenottelussa pisteet 5066 pistettä (1980) ja kymmenottelussa pisteet 7530 (1979). Virallisiin kilpailuihin hän ei ole osallistunut vuoden 1988 jälkeen.

## Lähteet
Olli Käenniemi

**Olli Antero Käenniemi** (15. joulukuuta 1952 Luopioinen – 23. kesäkuuta 2024) oli suomalainen kymmenottelija. Hän edusti Luopioisten Lujaa.

SM-kisoissa Käenniemi saavutti kymmenottelun hopeaa vuosina 1977 ja 1978. Lisäksi hän voitti sisäratojen SM-kilpailuista seitsenottelun kultaa vuosina 1979, 1982 ja 1983 sekä hopeaa vuosina 1978 ja 1981. Ennätyksikseen Käenniemi otteli seitsenottelussa pisteet 5212 pistettä (1978) ja kymmenottelussa pisteet 7532 (1978).

## Lähteet
Teijo Pynnönen

**Teijo Johannes Pynnönen** (s. 2. tammikuuta 1950 Kangasniemi) on aktiiviuransa päättänyt suomalainen kymmenottelija. Hän edusti Kangasniemen Kalsketta.

Kalevan kisoista Pynnönen saavutti kymmenottelun hopeaa vuonna 1976 ja pronssia vuonna 1972. Ennätyksikseen hän otteli seitsenottelussa pisteet 5113 pistettä (1977) ja kymmenottelussa pisteet 7532 (1976). Virallisiin kilpailuihin Pynnönen ei ole osallistunut vuoden 2012 jälkeen.

## Lähteet
Outlaw in ’Em

**Outlaw in ’Em** (suom. "Lainsuojaton sisässään") on alankomaalaisen laulajan Waylonin esittämä kappale, jolla hän edusti Alankomaita vuoden 2018 Eurovision laulukilpailussa.

Kappale kilpaili Euroviisujen finaalissa, jossa se sai 121 pistettä ja saavutti sijan 18.

## Lähteet
Issa Ber

**Issa Ber** (myös *Issa-Ber*) on Nigerin päähaara joen sisämaasuistossa Malissa. Se haarautuu Débojärvestä Akkan luona länteen. Vähän ennen Diréä jokeen yhtyy sisämaasuiston pohjoisosan suurin sivuhaara Bara Issa. Issa Berin pituus Akkasta Bara Issan suuhun on 167 kilometriä. Joella on siihen uudelleen yhtyvä 60 kilometrin pituinen sivuhaara Kormou (Ambiri).

Issa Ber on sisämaasuiston ainoa koko vuoden ajan virtaava ja liikennöintikelpoinen haarajoki. Sen virtaus käsittää vuodenajasta riippuen 80–87 prosenttia Débojärvestä lähtevästä vesimäärästä. Akkassa vuosina 1992–1997 mitattu keskiarvo on 800 kuutiometriä sekunnissa. Tulva-aikaan joki ruokkii vasemman rannan järviä kuten Fatia ja Horoa.

## Lähteet
Cecil Aronowitz

**Cecil Aronowitz** (4. maaliskuuta 1916 – 7. syyskuuta 1978) oli brittiläinen alttoviulisti. Hän syntyi Etelä-Afrikassa venäläiselle ja liettualaiselle vanhemmalle. Hän oli perheen kolmesta lapsesta nuorin; myös muut lapset olivat musikaalisia, ja kaikki heistä pääsi Englantiin opiskelemaan. Vuonna 1935 Aronowitz aloitti viulunsoiton opintonsa Achille Rivarden johdolla Royal College of Musicissa. Vuonna 1939 sota keskeytti opinnot. Palattuaan sodan jälkeen Royal College of Musiciin Aronowitz päätti omistautua alttoviululle. Vuonna 1947 hänelle myönnettiin Cobbett-palkinto kamarimusiikista.

Vuonna 1948 Aronowitz lähti opinahjostaan ja ryhtyi luomaan laajamittaista uraa kamarimusiikin parissa. Hän oli mukana perustamassa Musica da Cameraa, Melos Ensembleä ja Pro Arte -pianokvartettia. Lisäksi hän osallistui toisen alttoviulistin ominaisuudessa Amadeus Quartetin toimintaan ja esiintyi Yehudi Menuhinin kanssa. Hän teki pitkään yhteistyötä Benjamin Brittenin kanssa ja soitti English Chamber Orchestrassa sekä London Mozart Playersissa. Aronowitz toimi vuosikymmenten ajan opettajana Royal College of Musicissa. Hän kuoli 62-vuotiaana saatuaan aivoverenkiertohäiriön esiintymisen aikana. 

Brittiläiset järjestävät Aronowitzin mukaan nimettyä kansainvälistä alttoviulukilpailua. 

## Lähteet
Richard Overton

**Richard Arvin Overton** (11. toukokuuta 1906 Bastrop County, Texas – 27. joulukuuta 2018 Austin, Texas) oli 112-vuotiaaksi elänyt, Yhdysvaltain pisimpään elänyt toisen maailmansodan sotaveteraani. Hän työskenteli sodan jälkeen suurimman osan työurastaan huonekaluliikkeissä. Hän meni kahdesti naimisiin, mutta lapsia hänellä ei ole. Hän piti pitkäikäisyytensä salaisuuksina Jumalaa ja sikareita. Overton vietti elinikänsä Austinissa.

Overton palveli Yhdysvaltain joukoissa vuosina 1942–1945 Angaurissa, Peleliussa ja Iwo Jimassa. Hänen asuinkatunsa on nimetty myöhemmin hänen kunniakseen. Hän poltti 10–12 sikaria päivittäin. Hänen serkkunsa Volma Overton tuli tunnetuksi ihmisoikeusaktivistina.

## Lähteet
Ralph Tresvant (albumi)

**Ralph Tresvant** on yhdysvaltalaisen R&B-laulajan Ralph Tresvantin eponyymi esikoisalbumi, joka julkaistiin MCA Records -levy-yhtiöllä 20. marraskuuta 1990. RIAA myönsi albumille platinasertifikaatin. Albumi sijoittui *[[Billboard]]*-aikakauslehden Top R&B/Hip-Hop Albums -listan 1. sijalle ja Billboard 200 -listan 17. sijalle. 

Lokakuussa 2004 albumin kappale ”Sensitivity” esiintyi suositussa videopelissä *[[Grand Theft Auto: San Andreas]]*, jossa se soi pelin fiktiivisellä new jack swing -radiokanavalla CSR 103.9. 

## Kappaleet
;LP ja C-kasetti
# Rated R – 4.51
# Sensitivity – 4.40
# She’s My Love Thang – 4:27
# Stone Cold Gentleman (Rizz’s Interlude) (feat. Bobby Brown)
# Do What I Gotta Do – 5.42 
# Love Hurts – 5.09
# Girl I Can’t Control It – 4.49
# Love Takes Time – 4.38
# Public Figure (Ordinary Guy) – 4.43
# Last Night – 5.53

;CD
# Rated R – 4.51
# Sensitivity – 4.40
# She’s My Love Thang – 4:27
# Stone Cold Gentleman (Rizz’s Interlude) (feat. Bobby Brown) – 6.08
# Do What I Gotta Do – 5.42 
# Love Hurts – 5.09
# Girl I Can’t Control It – 4.49
# Love Takes Time – 4.38
# Public Figure (Ordinary Guy) – 4.43
# Last Night – 5.53
# I Love You (Just for You) – 5.44
# Alright Now – 4.17
# Sensitivity (Ralph’s Rap) – 4.59

## Arvostelut
*AllMusic: 

## Lähteet
Jukka Leskinen

**Jukka Tapani Leskinen** (s. 17. helmikuuta 1951 Kuopio) on Maanpuolustuskorkeakoulun professori emeritus.

Jukka Leskinen syntyi veturinkuljettaja Unto Leskisen ja Senja Knuutisen perheeseen. Hänen puolisonsa on lastentarhanopettaja Leena-Maija Lohiniemi-Leskinen. Leskinen väitteli psykologian tohtoriksi 2004. Hän oli terveyskeskuspsykologi Harjavallassa 1977–1981 ja Savonlinnassa 1981–1983. Työterveyslaitoksen tutkijapsykologina Leskinen toimi 1983–1990, Työterveystaito Oy:n toimitusjohtajana ja konsulttina 1990–1995, Työturvallisuuskeskuksen kehityspäällikkönä 1995–2002 ja Aktiivi-instituutin rehtorina 2002–2005. Maanpuolustuskorkeakoulun professori hänestä tuli vuonna 2005. Leskinen toimi Maanpuolustuskorkeakoulussa myös laitosjohtajana. Hän on edelleen korkeakoulun sotilaspsykologian dosentti.

## Teokset
* 

## Lähteet
Ukrainan uudistettu kommunistinen puolue (KPUO)

**Ukrainan uudistettu kommunistinen puolue** (Комуністична партія України (оновлена), **Komunistitšna partija Ukraini (onovlena)**, **KPU(o)**) on ukrainalainen sosialismia kannattava vasemmistolainen puolue. Puolue on perustettu vuonna 2000, kun se irtosi Ukrainan kommunistisesta puolueesta (KPU). KPUO:n puheenjohtajana toimii Mihailo Savenko. KPUO:n kannatus ei ole riittänyt kansanedustajien saamiseen parlamenttiin. Puolueen toiminta on ollut kiellettyä syyskuusta 2015 lähtien.

## Historia
Puolue on perustettu vuonna 2000, kun se irtosi Ukrainan kommunistisesta puolueesta (KPU). Uudistettu kommunistinen puolue osallistui ensimmäisiin parlamenttivaaleihinsa vuonna 2002. Se sai 362 712 ääntä eli 1,39 % äänistä, eikä yhtään kansanedustajaa. Suurimmat ääniosuudet se sai Krimin (2,5 % äänistä), Zaporižžjan (2,12 %) ja Odessan (2,09 %) vaalipiireissä.

Syyskuun 2007 parlamenttivaaleissa puolue sai 0,29 % äänistä. Puoluetta äänesti 68 127 ihmistä. KPUO ei osallistunut lokakuun 2012 eikä lokakuun 2014 parlamenttivaaleihin.

3. syyskuuta 2015 Kiovan hallinto-oikeus kielsi oikeusministeriön vaatimuksesta KPUO:n toiminnan ja Työläisten ja maanviljelijöiden kommunistisen puolueen toiminnan. Ukrainan kommunistinen puolue KPU sen sijaan valitti oikeusministeriön määräyksestä.

## Lähteet
Ricky Bell

**Ricardo ”Ricky” Bell** (s. 18. syyskuuta 1967), joka tunnetaan myös nimellä **Slick**, on yhdysvaltalainen laulaja, joka tunnetaan yhtenä rhythm and bluesia ja popmusiikkia tuottaneen yhtyeen New Editionin perustajajäsenenä ja Bell Biv DeVoen päälaulajana. Sooloartistina Bell on julkaissut albumin *[[Ricardo Campana]]* vuonna 2000. 

## Diskografia
### New Edition

* *[[Candy Girl]]* (1983)
* *[[New Edition (albumi)|New Edition]]* (1984)
* *[[All for Love (albumi)|All for Love]]* (1985)
* *[[Under the Blue Moon]]* (1986)
* *[[Heart Break]]* (1988)
* *[[Home Again]]* (1996)
* *[[One Love (New Editionin albumi)|One Love]]* (2004)

### Bell Biv DeVoe

* *[[Poison (albumi)|Poison]]* (1990)
* *[[Hootie Mack]]* (1993)
* *[[BBD]]* (2001)
* *[[Three Stripes]]* (2017)

### Soolojulkaisut

* *Ricardo Campana* (2000)

## Lähteet
Michael Bivins

**Michael Lamont Bivins** (s. 10. elokuuta 1968) on yhdysvaltalainen laulaja, räppäri ja manageri. Hän on yksi yhtyeiden New Edition ja Bell Biv DeVoe perustajajäsenistä. Jälkimmäistä pidetään yhtenä new jack swing -musiikkityylin edelläkävijöistä ja heidän esikoisalbuminsa *[[Poison (albumi)|Poison]]* sijoittui Billboard 200 -musiikkilistan viidennelle sijalle ja *[[Billboard|Billboardin]]* Top R&B/Hip-Hop Albums -listan 1. sijalle vuonna 1990. 

## Diskografia
### New Edition

* *[[Candy Girl]]* (1983)
* *[[New Edition (albumi)|New Edition]]* (1984)
* *[[All for Love (albumi)|All for Love]]* (1985)
* *[[Under the Blue Moon]]* (1986)
* *[[Heart Break]]* (1988)
* *[[Home Again]]* (1996)
* *[[One Love (New Editionin albumi)|One Love]]* (2004)

### Bell Biv DeVoe

* *[[Poison (albumi)|Poison]]* (1990)
* *[[Hootie Mack]]* (1993)
* *[[BBD]]* (2001)
* *[[Three Stripes]]* (2017)

## Lähteet
Fuberidatsoli

**Fuberidatsoli** (C11H8N2O) on bentsimidatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.

## Ominaisuudet
Huoneenlämpötilassa fuberidatsoli on väritöntä kiteistä ainetta. Se on käytännöllisesti katsoen veteen liukenematonta ja liukenee kohtalaisesti asetoniin ja dikloorimetaaniin ja hyvin muun muassa dimetyyliformamidiin. Fuberidatsolin fungisidiset ominaisuudet perustuvat siihen, että se sitoutuu sienten jakautumassa olevien solujen tubuliinin β-alayksiköihin ja estää mitoosin. Sillä on myös antiviraalisia ja eräitä matoja tappavia ominaisuuksia. 

## Valmistus ja käyttö
Fuberidatsolia valmistetaan o-fenyleenidiamiinin ja furfuraalin välisellä reaktiolla ja tätä reaktiota katalysoi kupariasetaatti. Fuberidatsolia käytetään fungisidina erityisesti torjuttaessa viljan punahomeita (*Fusarium*). Siemenet voidaan päällystää fuberidatsolilla. Lisäksi sitä voidaan levittää jauheena tai liuoksena. Fuberidatsoli on hyväksytty käytettäväksi muun muassa Euroopan unionin alueella, mutta ei esimerkiksi Yhdysvalloissa.

## Lähteet

## Aiheesta muualla
Ronnie DeVoe

**Ronald Boyd ”Ronnie” DeVoe Jr.** (s. 17. marraskuuta 1967), joka tunnetaan myös taiteilijanimillä **R.D.**, **Ronnie D.**, **Ron** ja **Big Ron**, on yhdysvaltalainen muusikko, joka on yksi R&B:tä ja popmusiikkia tuottavan yhtyeen New Editionin sekä R&B:tä ja hip hopia tuottavan yhtyeen Bell Biv DeVoen jäsenistä. Hän syntyi Roxburyssa, Massachusettsissa.

## Diskografia
### New Edition
* *[[Candy Girl]]* (1983)
* *[[New Edition (albumi)|New Edition]]* (1984)
* *[[All for Love (albumi)|All for Love]]* (1985)
* *[[Under the Blue Moon]]* (1986)
* *[[Heart Break]]* (1988)
* *[[Home Again]]* (1996)
* *[[One Love (New Editionin albumi)|One Love]]* (2004)

### Bell Biv DeVoe

* *[[Poison (albumi)|Poison]]* (1990)
* *[[Hootie Mack]]* (1993)
* *[[BBD]]* (2001)
* *[[Three Stripes]]* (2017)

## Lähteet

## Aiheesta muualla
Mohnin majakka

**Mohnin majakka** sijaitsee Suomenlahdessa Mohnin saarella Virossa. Saarella oli puinen majakka jo ennen kuin ensimmäinen tiilinen majakka rakennettiin vuonna 1852. 

## Historia
Mohnin saarelle rakennettiin puinen majakka vuonna 1806. Vuonna 1852 sen tilalle rakennettiin noin 20 metriä korkea tiilinen. Jo muutaman vuoden kuluttua kävi selväksi etteivät huonolaatuiset tiilet kestäneet kovaa ilmastoa. Vuonna 1871 majakkaa pidennettiin 7 metriä, ja koko rakennus vuorattiin ulkopuolelta uudella tiilikerroksella. Siihen tilattiin lyhtyhuone tehtaalta Latviaan Liepājasta ja linssistö Englannista *Chance Brothers & Co* nimiseltä yritykseltä. Jatkuvan rapautumisen vuoksi majakka päällystettiin toisen maailmansodan jälkeen betonilla. Betonivuoraus kuitenkin poistettiin vuonna 1998. 

Majakan vieressä on erilaisia sivurakennuksia jotka liittyvät sen huoltoon, sekä silloisen henkilökunnan asuntoja jotka kaikki ovat nykyään kansallisia muistomerkkejä.

Mohnin saari kuuluu myös Lahemaan kansallispuistoon.

## Kuvia

Tiedosto:Mohni majakas.jpg|Mohnin majakka vuonna 2011.
Tiedosto:Mohni majakas 2007.JPG|Mohnin majakka vuonna 2007. 
Tiedosto:Mohni saare maastik ja majakas.JPG|Mohnin saaren maastoa ja majakka.
Tiedosto:Mohni - panoramio.jpg|Mohnin saari ja majakka.
Tiedosto:Mohni tuletorn 2011. aastal.jpg|Mohnin majakka vuonna 2011.
Tiedosto:Mohni saar ja majakas 1.JPG|Mohnin saari ja majakka. 


## Lähteet

## Aiheesta muualla

*Lighthouses of Northern Estonia (Harjumaa)
Bell Biv DeVoe

**Bell Biv DeVoe**, joka tunnetaan myös nimellä **BBD**, on yhdysvaltalainen yhtye, jonka kolme New Editionin jäsentä perustivat vuonna 1989. Yhtye koostuu kolmesta jäsenestä: Ricky Bellistä, Michael Bivinsistä ja Ronnie DeVoesta. 

Bell, Bivins ja DeVoe perustivat yhtyeen tuottajien Jimmy Jamin ja Terry Lewisin ehdotuksesta. Hyväksyessään idean MCA Records kirjoitti nimen muodossa *Bell Bivins DeVoe*, mutta Bivins ehdotti sukunimensä kolmen viimeisen kirjaimen poistamista, jolloin nimi tuli nykyiseen muotoonsa. Public Enemyn tuottajien Eric Sadlerin, Hank Shockleen ja Keith Shockleen ja monien muiden avulla Bell Biv DeVoe julkaisi esikoisalbuminsa *[[Poison (albumi)|Poison]]* MCA Recordsilla vuonna 1990. Albumin kerrotaan olevan 1990-luvun alun new jack swing -musiikkityylin edelläkävijöistä, yhdistäen hip hopia, funkia, soulia ja popmusiikkia. *Poison* sijoittui *[[Billboard]]in* Top R&B/Hip-Hop Albums -listan ensimmäiselle sijalle, ja albumin kappaleet ”Poison” sekä ”Do Me!” sijoittuivat molemmat Billboard Hot 100 -listan kolmannelle sijalle.

## Diskografia
### Albumit
* *[[Poison (albumi)|Poison]]* (1990)
* *[[Hootie Mack]]* (1993)
* *[[BBD]]* (2001)
* *[[Three Stripes]]* (2017)

### Singlet
* Poison (1990)
* Do Me! (1990)
* B.B.D. (I Thought it Was Me)? (1990)
* When Will I See You Smile Again? (1991)
* She's Dope! (1991)
* Word to the Mutha! (1991)
* The Best Things in Life Are Free (1992)
* Gangsta (1993)
* Above the Rim (1993)
* Something in Your Eyes (1993)
* The Hot Shit (2001)
* Run (2016)
* Finally (2017)

## Lähteet
Vesa Heinonen (yleisurheilija)

**Vesa Johannes Heinonen** (s. 6. kesäkuuta 1948 Pyhäjärvi) on aktiiviuransa päättänyt suomalainen kymmenottelija ja aitajuoksija. Hän edusti Pyhäjärven Pohtia.

Kalevan kisoista Heinonen saavutti kymmenottelun hopeaa vuonna 1974 sekä samana vuonna pronssia 110 metrin aitajuoksusta. Ennätyksikseen hän otteli seitsenottelussa pisteet 4189 pistettä (1973) ja kymmenottelussa pisteet 7580 (1974). 60 metrin aidoissa  Heinonen juoksi ennätyksekseen käsiajan 8,3 s (1975) ja 110 metrin aidoissa ajan 14,7 s (1975). Virallisiin kilpailuihin hän ei ole osallistunut vuoden 1986 jälkeen.

## Lähteet
Sirpa Rautio

**Sirpa Rautio** (s. 1947 Laihia) toimi Uuraisten kunnan kunnanjohtajana vuodesta 1976 vuoteen 2010. Aloittaessaan 29-vuotiaana Uuraisten kunnanjohtajana hän oli Suomen ensimmäinen naispuolinen kunnanjohtaja. Rautio on kotoisin Laihialta. Ennen uraa Uuraisilla Rautio toimi Ranualla kunnansihteerinä. Hän tuli Uuraisille samaan virkaan ja nousi lopulta kunnan johtoon. Rautio on suorittanut kunnallistutkinnon Tampereen yliopistossa. 

## Lähteet
Vesa Jääskeläinen

**Vesa Kullervo Jääskeläinen** (s. 15. lokakuuta 1944 Keuruu) on aktiiviuransa päättänyt suomalainen kymmenottelija. Hän edusti Turun Urheiluliittoa.

Kalevan kisoista Jääskeläinen saavutti kymmenottelun hopeaa vuonna 1972 ja pronssia vuonna 1974. Ennätyksekseen hän otteli kymmenottelussa pisteet 7394 (1973). Virallisiin kilpailuihin Jääskeläinen ei ole osallistunut vuoden 1974 jälkeen.

## Lähteet
Elo Viiding

**Elo Viiding**, kirjailijanimi **Elo Vee** (s. 20. maaliskuuta 1974 Tallinna, Viro) on virolainen kirjailija.

Taiteilijaperheeseen syntyneen Elo Viidingin suvussa on runoilijaisän Juhan Viidingin ja musiikinopettajaäiti Riina Viidingin lisäksi isoisä kirjailija ja kääntäjä Paul Viiding (1904–1962) ja isoäiti kääntäjä Linda Viiding (1906–2003). Viidingin puoliso on kirjallisuudentutkija ja kriitikko Jaanus Adamson. Hän on ollut aikaisemmin avioliitossa suomalaisen runoilijan Tommi Parkon kanssa.

Viiding on luonut hahmon Rosalinda Triipla, joka hän runoissaan ilmoittaa olevansa. Jukka Koskelainen mukaan Viiding vertautuu 1960-luvun suureen nimeen Artur Alliksaariin, mutta hän hakee vertauskohtia myös 1900-luvun alkupuolen virolaisesta kubismista ja futurismista. Vaikka tekstit ovat monimutkaisia, ne ovat myös hauskoja.

## Teokset
### Runokokoelmat
**Telg*. (Kassett '90). Tallinn: Eesti Raamat, 1990. 
**Laeka lähedus*. Tallinn: Tuum, 1993.
**Võlavalgel*. Tallinn: Tuum, 1995. 
**V*. Tallinn: Tuum, 1998. 
**Paljastuksia*. Suomentanut Katja Meriluoto. Helsinki: Nihil Interit, 2000. 
**Esimene tahe*. Tallinn: Tuum, 2002. 
**Teatud erandid*. Tallinn: Tuum, 2003. 
**Selge jälg*. Tallinn: Tuum, 2005. 
**Meie paremas maailmas*. Tallinn: Tuum, 2009. 
**Kestmine*. Tallinn: Tuum, 2011. 
**Nõelad*. Tallinn: Tuum, 2013. 
**Teadvuselooja*, 2016

### Proosa
**Ingelheim*. Tallinn: Eesti Raamat, 1995. 
**Püha Maama*. Tallinn: Tuum, 2008. 
**Teised*. Tallinn : Tuum, 2012. 
* *Lühikesed ja lihtsad lood*, 2016

### Suomennetut teokset
* *Paljastuksia*, suomentanut Katja Meriluoto. Nihil interit, 2000 
*Runoja julkaisussa *Helmi*, suom. Hannu Oittinen, Tuglas-seura, 2015 ; nro II ; s. 15-19
** Hannu ja Kerttu,
** Ihanteellinen tapaus
** Ikuisuuden vastaanotolla
** Kirjallisuuskriitikon moitteille
** Mitä me oikein vaahdotaan
** Mitä tehdä kalalle?

* Runoja julkaisussa *Ajattelen koko ajan rahaa : kivikovaa virolaista nykyrunoutta*, Johnny Kniga 2006  s. 55 - 57.
** Olin sinä iltana yksin niin kuin monet, suom. Anu Laitila
** Saarikoskea ajatellessa, runoilijaa, suom. Anu Laitila
** Sydämestään puhuva aika, suom. Anu Laitila

## Palkinnot ja tunnustukset
*Betti Alverin rannerengas, jonka Ave Alavainu luovutti Kärdlassa *Ave Vita* -keskuksessa *Kahaneva Kuu -festivaalilla* 9.9.2009.
*Eesti Kultuurkapitalin stipendiaatti 2007.

## Lähteet

## Aiheesta muualla
* Rita Dahl, Viron kokeilevaa avantgardismia, Kirja-arvio: Paljastuksia, Kiiltomato.net 23.5.2000
* Anneli Mihkelev, Elo Viiding - a Poet who Plays on Social Nerves,  Estonian Literary Magazine ELM no 20, spring 2005
Andres Vanapa

**Andres Vanapa**, oik. **Viktor Mellov** (2. huhtikuuta 1924 – 25. lokakuuta 2004, Viro) oli virolainen toimittaja ja asianajaja, runoilija ja prosaisti.

Vanapa opiskeli Tallinnan juristikoulussa 1945–1947. Vanapa palveli Saksan laivastossa 1943–1944. Hän pakeni Suomeen 1944 ja pyrki edelleen Ruotsiin, mutta jäi kiinni. Sotilastuomioistuimessa hänet tuomittiin vankeusrangaistukseen, ja hän joutui Tallinnan keskusvankilaan, josta hän vapautui sodan päätyttyä. Hän toimi Rahva Häälin kirjeenvaihtajana, vuodesta 1948 asianajajana, 1949 tehdastyöläisenä Voltassa, 1950–1952 Tallinnan Draamateatterissa, 1952–1956 Tallinnan musiikkikoulun historianopettajana. Hän siirtyi sitten vapaaksi kirjailijaksi.

## Teokset
* *Pihlakaviin*, Eesti Raamat, 1974
* *Vale sadama jutud*, Eesti Raamat, 1978
* *Sisukord*, Eesti Raamat, 1980
* *Kivilõhkujad*, Eesti Raamat, 1981
* *Taevatalu*, Eesti Raamat, 1984
* *Ma olen väga ilus*, Eesti Raamat, 1988
* *Koer ja kastekann*, Eesti Raamat, 1990
* *Surnutele on ladu avatud*, Eesti Raamat, 1992
* *Riiulid*, Koolibri, 1994
* *Grammofon*, Kupar, 1996
* *Meie kamp koerast rääkimata*, Faatum, 1999
* *Vanapagana teine tosin*, Varrak, 2002
* *Päti vile*, Varrak, 2003
* *Andres Vanapa tuleb tagasi*, Varrak, 2011
* ''Suure väljaku ääres, 2014

## Lähteet
Armas Nikander

**Armas Toivo Nikander** (9. toukokuuta 1883 Helsinki – 14. marraskuuta 1947 Tampere) oli suomalainen insinööri ja vuorineuvos joka oli tamperelaisen Lokomo Oy:n toimitusjohtajana 1925–1947.

Nikanderin vanhemmat olivat liikemies Johan Nikander ja Sofie Wilhelmine Degerth. Hän kävi kahdeksan luokkaa lyseota ja opiskeli sitten laivanrakennusta Ruotsissa, Tanskassa ja Saksassa vuosina 1903–1908.

Nikander oli Porin Konepaja Oy:n laivanrakennusosaston työnjohtajana 1909–1910, Savonlinnan Telakka ja konepaja Oy:n teknillisenä johtajana ja isännöitsijänä 1910–1914, Tampereen Pellava- ja rautateollisuus Oy:n veturiosaston verstasinsinöörinä 1914–1917, Oy Lehtoniemen toimitusjohtajana 1917–1921, A. Ahlström Oy:n Varkauden konepajan johtajana 1921–1923 sekä Wärtsilä Oy:n yli-insinöörinä ja teknillisenä johtajana 1923–1924. Oy Lokomon toimitusjohtajana hän oli vuodesta 1925 alkaen. Nikanderin aikana Lokomo aloitti 1926 ruostumattoman teräksen valmistuksen ensimmäisenä Suomessa. Yhtiö laajensi myös tuotevalikoimaansa alkaen valmistaa muun muassa lämmityskattiloita, murskaimia ja erilaisia teollisuuden koneistoja. 1930-luvulla laajennettiin teräsvalimoa ja otettiin käyttöön sähköhitsaus. 

Nikander oli Suojeluskuntain Ase- ja Konepaja Oy:n hallituksen jäsen sekä Suomen metalliteollisuuden yhdistyksen hallituksen jäsen vuodesta 1926 ja Suomen metalliteollisuuden työnantajaliiton hallituksen jäsen vuodesta 1928. Hänestä tuli Puolan konsuli 1932.

Nikander kuoli tapaturmaisesti auto-onnettomuudessa marraskuussa 1947. Helsingistä tulossa ollut henkilöauto, jossa Nikander oli matkustajana ajoi Messukylässä Vuohenojan kohdalla liukkaan kelin vuoksi päin lankkuaitaa, rikkoi aidan ja vieri noin 30 metrin matkan alas jyrkkää rinnettä jääden pyörilleen Vuohenojaan. Autonkuljettaja loukkaantui lievästi mutta Nikander menehtyi vammoihinsa samana iltana Hatanpään sairaalassa.   Nikanderin seuraajaksi Lokomon johtoon tuli varatuomari Lauri J. Kivekäs.

Armas Nikander oli naimisissa vuodesta 1913 Tony Natalia Greulingin kanssa. 

## Lähteet

## Aiheesta muualla
* SKS Biografiakeskus : Suomen talouselämän vaikuttajat : Vuorineuvos Armas Nikander (1883–1947)
Johnny Gill

**Johnny Gill Jr.** (s. 22. toukokuuta 1966 Washington, Yhdysvallat), joka tunnetaan myös nimillä **J.G.**, **J. Skillz** ja **Johnny G**, on yhdysvaltalainen laulaja-lauluntekijä ja näyttelijä. Gill on R&B:n ja popmusiikin yhtyeen New Editionin kuudes jäsen. Hän oli myös LSG-nimisen superyhtyeen jäsen yhdessä Gerald Levertin ja Keith Sweatin kanssa. Gill on tällä hetkellä uudessa yhtyeessä Heads of State New Editionin jäsenten Bobby Brownin ja Ralph Tresvantin kanssa. 

## Diskografia
### New Edition

**[[Heart Break]]* (1988)
**[[Home Again]]* (1996)
**[[One Love (New Editionin albumi)|One Love]]* (2004)

### LSG

**[[Levert.Sweat.Gill]]* (1997)
**[[LSG2]]* (2003)

### Sooloartistina

**[[Johnny Gill (vuoden 1983 albumi)|Johnny Gill]]* (1983)
**[[Perfect Combination]]* (1984) (with Stacy Lattisaw)
**[[Chemistry (albumi)|Chemistry]]* (1985)
**[[Johnny Gill (vuoden 1990 albumi)|Johnny Gill]]* (1990)
**[[Provocative]]* (1993)
**[[Let’s Get the Mood Right]]* (1996)
**[[Still Winning]]* (2011)
**[[Game Changer]]* (2014)

## Lähteet
Sorgun majakka

**Sorgun majakka** sijaitsee Pärnun maakunnassa Sorgun saarella. Se on edelleen käytössä varoittamassa Sorgun riutoista.

## Historia
Saarella oli ennen majakkaa ollut jo puinen merimerkki. Sorgun tiilirakenteinen majakka rakennettiin Pärnunlahdelle vuonna 1904, ja se on edelleenkin varoittamassa Sorgun riutoista. Suunnittelijaksi arvellaan sotilasinsinööri Alexander Jaronia, koska hän suunnitteli samoihin aikoihin muitakin majakoita. Majakan viereen rakennettiin samaan aikaan kerosiinivarasto sekä vahdin talo. Vuonna 1913 rakennettiin lisäksi asuinrakennus, kellari ja laituri. Ensimmäisen maailmansodan aikana majakka ja sen sivurakennukset vaurioituvat. 

Majakka oli ilmeisesti rakennettu jo alun perin huonolaatuisista tiilistä ja jo pian valmistumisensa jälkeen sen julkisivu alkoi rapautumaan. Sen lisäksi siellä tehtiin jatkuvasti ilkivaltaa valvonnan puuttumisen vuoksi. Tilannetta yritettiin korjata jo ennen vuotta 1927 tuloksetta, ja toisen maailmansodan jälkeen seinät peitettiin semettilaastilla mikä sai rakennuksen rappion kiihtymään ja pilasi arkkitehtuurin. 

Alkuperäisistä rakennuksista on jäljellä, majakan lisäksi, kerosiinivarasto, sauna, kellari ja asuinrakennus. Jäljellä olevat sivurakennukset on rakennettu kovista jääkauden mukanaan tuomista kivistä jota Virossa nimitetään *raudkivi*ksi tai *maakivi*ksi.

Tällä hetkellä majakka on pikkuhiljaa raunioutumassa ja kaipaisi suojelua.

## Lähteet

## Aiheesta muualla

*Sorgu tuletorn Kuvia. 
*Lighthouses of Southwestern Estonia
Clarissa Eden

**Clarissa Eden** (o.s.  *Spencer-Churchill*) (28. kesäkuuta 1920 – 15. marraskuuta 2021) oli brittiläinen muistelmakirjailija. Hän oli Winston Churchillin veljentytär ja meni naimisiin tulevan pääministeri Anthony Edenin kanssa. Clarissa Edeniä syytettiin aikoinaan miehensä vaikuttamisesta Suezin kriisin aikana. Hän julkaisi muistelmansa lokakuussa 2007 ollessaan jo 87-vuotias. 

Edenin ystäväpiiriin kuuluivat Isaiah Berlin, Evelyn Waugh ja Greta Garbo.

## Lähteet
Poison (albumi)

**Poison** on yhdysvaltalaisen rhythm and bluesin ja hip hopin yhtyeen Bell Biv DeVoen esikoisalbumi, joka julkaistiin MCA Records -levy-yhtiöllä 20. maaliskuuta 1990. 

Albumi sijoittui *[[Billboard]]in* Top R&B/Hip-Hop Albums -listan ensimmäiselle sijalle ja Billboard 200 -listan viidennelle sijalle. 

## Kappaleet

## Arvostelut
*AllMusic: 

## Lähteet
Johnny Gill (vuoden 1990 albumi)

**Johnny Gill** on yhdysvaltalaisen laulajan Johnny Gillin kolmas eponyymi albumi ja ensimmäinen, joka julkaistiin Motown Records -levy-yhtiöllä. Albumi julkaistiin 17. huhtikuuta 1990 ja siltä julkaistiin singlet ”Rub You the Right Way”, ”My, My, My”, ”Wrap My Body Tight” sekä ”Fairweather Friend”. Se julkaistiin Gillin yhtyeen New Editionin ollessa tauolla. Albumi sijoittui muun muassa Billboard 200 -albumilistan 8. sijalle ja Top R&B/Hip-Hop Albums -albumilistan ensimmäiselle sijalle. 

## Kappaleet
# Rub You the Right Way – 5.30
# Fairweather Friend – 4.35
# Wrap My Body Tight – 4.38
# Feels So Much Better – 4.36
# Never Know Love – 4.26
# My, My, My – 5.21
# Lady Dujour – 4.57
# Just Another Lonely Night – 4.10
# Giving My All to You – 5.19
# Let's Spend the Night – 3.56
# My, My, My (Reprise) – 1.11

## Arvostelut
*AllMusic: 

## Lähteet
Fagerön miinaonnettomuus

**Fagerön miinaonnettomuus** tapahtui keskiyöllä 12. joulukuuta 1944 kun kaksi saksalaista Narvik-luokan hävittäjäalusta Z35 ja Z36 ajoi miinoihin Inkoon saaristossa Fagerön saaren edustalla. Onnettomuudessa kuoli yli 500 saksalaista merisotilasta. Henkiinjääneet 67 saksalaista joutuivat vankileirille Neuvostoliittoon. 

Saksalaisen laivasto-osaston johon kuuluivat hävittäjät Z35, Z36 ja Z43 sekä torpedoveneet T23 ja T28 tarkoituksena oli laskea miinoja Viron rannikolle jotta Neuvostoliiton laivaston liikkuminen Tallinnan länsipuolella vaikeutuisi. Osasto lähti Gdyniasta 11. joulukuuta 1944 kohti Suomenlahtea. Kova merenkäynti ja huono näkyvyys johtivat siihen että osasto ajautui väärälle reitille Suomen rannikon tuntumaan. Hävittäjät Z35 ja Z36 joutuivat saksalaisten itse aikaisemmin laskemaan Nashornin miinakenttään, törmäsivät miinoihin ja upposivat. Z36 tuhoutui kokonaan kun sen kannella ollut miinalasti räjähti samalla eikä laivan miehistöstä jäänyt ketään henkiin. Sen sijaan Z35:n miehistöstä osa onnistui pelastumaan aluksesta ennen kuin se upposi. Muut osaston laivat kääntyivät takaisin kohti Gdyniaa.

Henkiinjääneet miehistön jäsenet pelastautuivat Inkoon rannikon saarille. Suomen ja Neuvostoliiton aseleposopimuksen mukaisesti heidät luovutettiin Neuvostoliittoon. Onnettomuudessa menehtyneiden ruumiita löytyi saarien rannoilta vielä seuraavan vuoden syksyyn saakka. Fagerön saarelle haudattiin kaikkiaan 187 saksalaista. Kuolleet siirrettiin 1960-luvun alussa Saksalaisten sotilaiden hautausmaalle Vantaalle, jonne on haudattu yhteensä 201 onnettomuudessa kuollutta. Uponneiden alusten hylyt onnistuttiin paikallistamaan kevättalvella 1994.

Kirjailija Hans Ruin kuvasi tapausta omaelämäkerrallisessa teoksessaan *Hem till sommaren* (1960). 

## Lähteet
Tianwa Yang

**Tianwa Yang** (s. 8. huhtikuuta 1987) on Pekingistä lähtöisin oleva kiinalainen viulisti. Hän aloitti lastentarhassa sähköpianolla musisoimisen ja siirtyi viuluun nelivuotiaana. Hän voitti sittemmin erinäisiä viulukilpailuita ja levytti jo 13-vuotiaana Niccolò Paganinin *[[24 kapriisia]]*. Hän on levyttänyt myös Pablo de Sarasaten, Felix Mendelssohnin, Wolfgang Rihmin ja Eugène Ysaÿen teoksia. Yangin käyttämä instrumentti on Guarneri del Gesu -viulu vuodelta 1730.

Yang voitti ECHO Klassikin parhaan instrumentalistin tunnustuksen vuonna 2015.

## Lähteet

## Aiheesta muualla
* Viralliset sivut
Edgars Vinters

**Edgars Vinters** (22. syyskuuta 1919 Riika – 29. huhtikuuta 2014 Riika) oli latvialainen taidemaalari.

## Valikoima maalauksista

VintersPeonijas.jpg | Edgars Vinters, *Pionit*, öljyväri, 70 × 90 cm, 1997 (Hans Joachim Gerberin kokoelma)
VintersGilde.jpg | Edgars Vinters, *Iltapäivä Riiassa*, öljyväri, 80 × 95 cm, 1975 (Hans Joachim Gerberin kokoelma)
VintersLicos.jpg | Edgars Vinters, *Talviaurinko Līčissä lähellä Juglas ezers ‑järveä*, öljyväri, 76 × 96 cm, 1970 (Hans Joachim Gerberin kokoelma)
VintersBerzi.jpg | Edgars Vinters, *Kesäiset koivuni*, öljyväri, 65 × 87 cm, 2001 (Hans Joachim Gerberin kokoelma)
VintersBraki.jpg | Edgars Vinters, *"Braki", [[Rūdolfs Blaumanis]]in talo, talvella*, monotypia, 43 × 61 cm, 1971 (Hans Joachim Gerberin kokoelma)

## Lähteet

## Aiheesta muualla
* http://www.antonia.lv/en/artwork/vinters-edgars/
Harvialan pamaus

**Harvialan pamaus** tapahtui 14. elokuuta 1941 Janakkalan Harvialassa. Trotyylilastissa ollut rautatievaunu räjähti jolloin kolme miestä sai surmansa ja useita rakennuksia muun muassa Harvialan kartanon kolmikerroksinen päärakennus tuhoutui.

Harvialan kartanon alueelle oli jatkosodan alkaessa varastoitu armeijan sotatarvikkeita. Kartanon alueella toimi saha ja lastuvillatehdas jonka yhteyteen oli lisätty rakennus puolustusvoimien räjähdetehdasta varten. Tehtaalla syttyi tuona päivänä tulipalo, ja kun läheisellä Harvialan rautatieasemalta sahalle johtavalla pistoraiteella ollutta trotyylillä lastattua rautatievaunua oltiin siirtämässä miesvoimin kauemmas palopaikasta, vaunun lasti räjähti. Onnettomuudessa kuolivat vaunua siirtämässä olleet kolme miestä. Sotatilan vuoksi tapauksesta ei uutisoitu.

## Lähteet
Hiiessaaren majakka

**Hiiessaaren majakka** on majakka Hiidenmaan saaren koillisrannikolla Hiidenmaan maakunnassa Hiiessaaren kylässä.

## Historia
Majakka sijaitsee Hiidenmaan saaren koillisrannikolla. Sen tarkoituksena on ohjata laivoja pohjoisen Väinämeren suuntaan 229,6°. Palukülan kirkontornin huippu auttaa siirtymään oikealle reitille, ja vuonna 1876 rakennettiin aluksi puinen kyltti, jonka korkeus oli 12 metriä ja joka oli 13 metrin korkeudella merenpinnan yläpuolella. Se näkyi 8 mailin päästä ja toimi Palukülan kirkkon tornin huipun kanssa linjatauluna. 

Vuonna 1891 rakennettiin majakanrakennus Hiiessaaren niemelle. Rakennuksen korkeus oli 17 metriä merenpinnan yläpuolella, majakan 16 metriä. Vuonna 1910 aloitettiin uuden katkaistun pyramidin muotoisen majakan rakentaminen punaisesta kivestä. Se kuitenkin tuhoutui toisessa maailmansodassa. Vuonna 1953 saarella rakennettiin uusi majakka, jonka korkeus oli 17 metriä. Sen päässä oli lyhty, joka näytti sektoria 260° – 130°. Sen valon korkeus oli 18 metriä ja näkyvyys 10 merimailia. 

Vuodesta 1980 lähtien majakka oli varustettu radioisotooppisella termosähkögeneraattorilla eli se oli ydinmajakka. Generaattori kuitenkin poistettiin, ja vuosien 1994–2001 välillä ei majakassa ollut valoa. Korjauksen jälkeen siihen asennettiin automaattinen järjestelmä, joka varustettiin aurinko- ja tuulivoimajärjestelmällä.

Kärdlan lentoasema on noin kilometrin päässä majakasta.

## Kuvia

Tiedosto:Hiiessaare tuletorn 2016.jpg|Hiiessaaren majakka vuonna 2016.


## Lähteet

## Aiheesta muualla

*Navigatsioonimärgi 625, Hiiessaare tuletorn andmed